ચીમનભાઈ ખેતી માટે ઈઝરાયલ અને સાઉથ આફ્રિકાની પદ્ધતિનો ઉપયોગ કરે છે. પાકને પાણી આપવા માટે ટપક સિંચાઈ પદ્ધતિનો ઉપયોગ કરી પાણી બચાવે છે સાથે જ વધારે ઘનતામાં વાવેતર કરવાની પદ્ધતિ અપનાવે છે. પાંચ વર્ષ પહેલા ચીમનભાઈએ આ પદ્ધતિઓ અમલમાં મૂકી હતી જેનો ફાયદો તેમને આ વર્ષે મળ્યો. ચીમનભાઈએ કહ્યું કે, “છેલ્લા 5 વર્ષોમાં પ્રથમવાર આંબા પરથી કેરીનો જથ્થો ખૂબ મોટા પ્રમાણમાં મળી રહ્યો છે. ખેતીની જૂની પદ્ધતિથી મારા પિતા અને દાદા એક વીઘા જમીનમાં આંબાના 100-120 ઝાડ ઉગાડતાં હતા, મેં નવી પદ્ધતિથી એક વીઘા જમીનમાં 200 આંબા ઉગાડ્યા છે.”